Diari Oficial de la Generalitat Valenciana


Sumari del DOGV 3875, del 10-11-2000 (2000/8583)

Notificació de la resolució de l'expedient sancionador núm. JUSANC/2000/1.
--------------------------------------------------------------------------

### Dades del document

Número de DOGV
:   3875

Data del DOGV
:   10-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/8583


Organisme emissor
:   Conselleria d'Indústria i Comerç

Tipus de document
:   Anunci

Notificació de la resolució de l'expedient sancionador núm. JUSANC/2000/1. [2000/X8583]
  
El 10 de juliol de 2000, el conseller d'Indústria i Comerç va dictar resolució en què imposava al senyor Fernando Ibáñez Roc, amb domicili al c/ Arxiprest Bono, 52 de Vinaròs, gerent de l'entitat Extintores Alcossebre, la sanció de multa d'un milió de pessetes (1.000.000 PTA), per la comissió de la infracció administrativa consistent en l'exercici de l'activitat de mantenidor d'extintors d'incendis sense la preceptiva autorització administrativa requerida pel Reial Decret 1.942/1993, de 5 de novembre (BOE 298, de 14 de desembre de 1993), pel qual s'aprova el Reglament d'Instal·lacions de Protecció contra Incendis; i per l'Ordre del Ministeri d'Indústria i Energia, de 16 d'abril de 1998 (BOE 101, de 28 d' abril de 1998), per la qual s'aproven normes de procediment i desenvolupament del dit reial decret, en relació amb el que s'ha disposat en la Llei 21/1992, de 16 de juliol, d'Indústria (BOE 176, de 23 de juliol de 1992).
  
Intentada, sense efecte, la notificació de la resolució a l'interessat, de conformitat amb el que s'ha disposat en l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), es publica el present anunci a fi que servisca com a notificació, i se li comunica que l'esmentada resolució és definitiva en via administrativa i contra aquesta podrà interposar-se recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptat des de l'endemà de la publicació d'aquest anunci en el Diari Oficial de la Generalitat Valenciana, sense perjudici de la interposició de qualsevol altre recurs que es considere procedent.
  
Igualment se li comunica que, havent finalitzat la via administrativa l'esmentada resolució, s'ha intentat, sense efecte, la notificació dels impresos per al pagament de la quantitat a què ascendeix la sanció imposada. Per això haurà de fer efectiu el pagament de l'esmentada quantitat dins del termini d'un mes, comptat a partir de l'endemà de la publicació d'aquest anunci en el Diari Oficial de la Generalitat Valenciana, mitjançant la presentació de l'imprés corresponent en qualsevol de les oficines de les entitats col·laboradores que hi apareixen. Una vegada efectuada la diligència d'ingrés es trametrà a aquest Servei Territorial d'Indústria i Energia la còpia de color rosa del dit imprés.
  
Així mateix s'adverteix que si no es fa efectiu el pagament de la sanció en el termini assenyalat, s'iniciarà el procediment de constrenyiment per al cobrament.
  
El text íntegre de la resolució i també l'imprés per al pagament de la sanció es podran recollir en el Negociat de Reclamacions i Recursos d'aquest Servei Territorial d'Indústria i Energia, c/ Cavallers núm. 8, 12001 Castelló de la Plana, de dilluns a divendres, de 9 a 14 hores, i els dimarts i dijous, de 17 a 19 hores.